PRANEŠIMAS

APIE AKCINĖS BENDROVĖS LIETUVOS RADIJO IR TELEVIZIJOS CENTRO VALDYBOS NARIO ATRANKĄ

**Akcinė bendrovė Lietuvos radijo ir televizijos centras (toliau - Bendrovė), juridinio asmens kodas 120505210, adresas Sausio 13-osios g. 10, Vilnius, skelbia nepriklausomo kandidato atranką užimti Bendrovės valdybos nepriklausomo nario pareigas iki veikiančios valdybos kadencijos pabaigos (2021-10-09).**

Bendrovės interneto svetainės adresas <https://www.telecentras.lt/>

Nuoroda internete į informaciją apie Bendrovės veiklą: <https://www.telecentras.lt/apie-mus/veiklos-ataskaitos/>; <https://www.telecentras.lt/paslaugos/>.

Atranką inicijuoja: Lietuvos Respublikos susisiekimo ministerija.

Bendrovės kolegialus valdymo organas – valdyba susideda iš 4 narių, iš jų 2 nepriklausomi nariai.

Valdybos nario veiklos sutarties projektas pridedamas.

VšĮ Valdymo koordinavimo centro vykdomos atrankos: <https://vkc.sipa.lt/kolegialus-organai/#nariu-atrankos>.

Kandidatų atrankos aprašas:

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>.

Atranką vykdys Lietuvos Respublikos susisiekimo ministro įsakymu sudaryta atrankos komisija.

Atrankos būdas: ***pokalbis***.

Kandidatas, pretenduojantis į Bendrovės valdybos nario pareigas, turi atitikti šiuos bendruosius ir specialiuosius reikalavimus bei nepriklausomumo kriterijus:

1. Bendrieji reikalavimai:

1.1. turi turėti aukštąjį universitetinį ar jam prilygintą išsilavinimą;

1.2. turi nebūti susijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;

1.3. turi nebūti atimta ir apribota teisė eiti valdybos nario pareigas ir atlikti toms pareigoms priskirtas funkcijas;

1.4. per pastaruosius 5 metus kandidatas turi nebūti atšauktas iš juridinio asmens vienasmenio ar kolegialaus organo dėl netinkamo pareigų atlikimo;

1.5. kandidatas turi nebūti asmeniu, kuriam nuosavybės teise priklauso akcinės bendrovės Lietuvos radijo ir televizijos centro akcijos, ir asmeniu, kuris yra tokio akcininko atstovas.

**2. Specialieji reikalavimai:**

2.1. turėti kompetenciją finansų, kontrolės ir rizikų valdymo srityje (šią kompetenciją patvirtina ne mažesnė nei 4 metų vadovaujamo darbo patirtis finansų, kontrolės ar rizikų valdymo srityje, įmonėje, kurios darbuotojų skaičius ne mažesnis nei 100; darbo patirtis rizikų valdymo srityje įmonėje ar juridinio asmens kolegialiame priežiūros ar valdymo organe būtų privalumas; puikūs lyderystės, komandinio darbo ir bendradarbiavimo su suinteresuotomis šalimis gebėjimai).

3. Nepriklausomumo kriterijai:

3.1. kandidatas turi nebūti Lietuvos Respublikos susisiekimo ministerijos, kuri yra akcinės bendrovės Lietuvos radijo ir televizijos centro valstybei nuosavybės teise priklausančių akcijų valdytoja ar jai pavaldaus juridinio asmens valstybės tarnautojas ar darbuotojas ir paskutinius vienerius metus neturi būti ėjęs tokių pareigų;

3.2. kandidatas turi nebūti akcinės bendrovės akcinės bendrovės Lietuvos radijo ir televizijos centro, ar susijusio juridinio asmens vadovas ar darbuotojas ir paskutinius vienerius metus neturi būti ėjęs tokių pareigų ir gavęs atlygį iš akcinės bendrovės Lietuvos radijo ir televizijos centro ar susijusio juridinio asmens, išskyrus atlygį už kolegialaus organo ar komiteto nario pareigas;

3.3. kandidatas turi nebūti akcinės bendrovės Lietuvos radijo ir televizijos centro, ar susijusio juridinio asmens dalyvis, šių juridinių asmenų dalyvių atstovas;

3.4. kandidatas turi neturėti reikšmingų verslo ryšių su akcine bendrove Lietuvos radijo ir televizijos centru, ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš akcinės bendrovės Lietuvos radijo ir televizijos centro, jos dalyvio ar susijusio juridinio asmens per paskutinius 12 mėnesių yra didesnės nei 1000 eurų, išskyrus darbo užmokestį ar atlygį už kolegialaus organo ar komiteto nario pareigas;

3.5. kandidatas paskutinius dvejus metus turi nebūti audito įmonės, kuri atlieka ar atliko akcinės bendrovės Lietuvos radijo ir televizijos centro, ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju;

3.6. kandidatas turi nebūti akcinės bendrovės Lietuvos radijo ir televizijos centro, kolegialaus organo nariu ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius akcinės bendrovės Lietuvos radijo ir televizijos centro kolegialaus organo nario pareigų ėjimo laikotarpius, tarp kurių yra ne didesnis kaip vienerių metų laiko tarpas;

3.7. kandidatas turi nebūti daugiau nei trijų (įskaitant įmonę, į kurios kolegialų organą pretenduoja) Lietuvos Respublikos susisiekimo ministerijos valdomų įmonių kolegialių organų nariu.

Dokumentai, kuriuos privalo pateikti kandidatai:

1. paraiška dalyvauti atrankoje ir sąžiningumo deklaracija, kurioje privalo nurodyti kompetencijų sritį nurodytą šio skelbimo specialiuosiuose reikalavimuose (priedas);
2. gyvenimo aprašymas;
3. asmens tapatybę patvirtinančio asmens dokumento kopija;
4. motyvacinis laiškas atrankos komisijai;

 5. aukštąjį išsilavinimą patvirtinančių dokumentų kopijas;

6. kitus reikalingus dokumentus ar jų kopijas, patvirtinančias atitiktį bendriesiems ir specialiesiems reikalavimams, nurodytiems šio skelbimo 1-2 punktuose, bei nepriklausomumo kriterijams, nurodytiems šio skelbimo 3 punkte.

Atrankos komisijos ir / ar atrankos agentūros UAB „Amber team“ atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei nepriklausomumo kriterijams.

Kandidatai teikia dokumentus atrankos agentūrai UAB „Amber team“ iki 2020 m. lapkričio 23 d. (imtinai).

Kandidatai dokumentus atrankos agentūrai UAB „Amber team“ gali pateikti šiais būdais:

1. Asmeniškai. Pristatant dokumentų kopijas reikia su savimi turėti dokumentų originalus arba juos bus prašoma pateikti, jei kandidatas bus pripažintas atrankos laimėtoju. Dokumentai priimami adresu: A. Vivulskio g. 7, 03162, Vilnius.

2. Paštu (registruotu laišku arba per kurjerių tarnybą), adresu: A. Vivulskio g. 7, 03162, Vilnius. Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju.

3. Elektroniniu paštu vaida@amberstaff.com patvirtintus dokumentus saugiomis elektroninio pasirašymo priemonėmis su kvalifikuoto elektroninio parašo sertifikatais.

Dokumentai priimami darbo dienomis nuo 9 val. iki 17:30 val.

**UAB „Amber team“ kontaktiniai asmenys**:

Vaida Pociutė-Bortelienė, direktorė, tel. 8 671 17467, el. p.: vaida@amberstaff.com

Pavaduojantis asmuo – Toma Vevelstad, personalo projektų vadovė, tel. 8 656 96438, el. p.: toma@amberstaff.com

**AB Lietuvos radijo ir televizijos centro kontaktiniai asmenys**:

Rasa Ilgūnienė, Personalo ir kokybės sk. vadybininkė, tel. +370 616 06876, el. p. r.ilguniene@telecentras.lt

Pavaduojantis asmuo – Andrius Marcinkevičius, Personalo ir kokybės sk. vadovas, tel. +370 618 80847, el. p. a.marcinkevicius@telecentras.lt

PRIDEDAMA:

1. Kandidato paraiška dalyvauti atrankoje ir sąžiningumo deklaracija.

2. Sutarties dėl AB Lietuvos radijo ir televizijos centro nepriklausomo valdybos nario veiklos

Bendrovės valdyboje forma ir jos priedai.

 Priedas

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą / stebėtojų tarybą (nereikalingą žodį išbraukti) šiose paskelbtose kompetencijų srityse:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus, nei aš, nei man artimi asmenys nėra susiję ryšiais su įmone, į kurios kolegialų organą pretenduoju, ar su kitais fiziniais ir juridiniais asmenimis, dėl kurių, man einant kolegialaus organo nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis, kolegialaus organo ar komiteto narys, vadovas ar darbuotojas.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

Sutinku / nesutinku (nereikalingą žodį išbraukti), kad Stebėsenos agentūra, kaip ji apibrėžta Apraše, tvarkytų mano asmens duomenis, siekdama mane informuoti apie paskelbtas atrankas, ir kviestų kandidatuoti į laisvas kolegialaus organo nepriklausomo nario pareigas.

\_\_\_\_\_\_\_\_\_\_\_\_\_\_\_\_\_\_\_(kandidato parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar nurodėte visus juridinius asmenis, su kuriais esate ar per pastaruosius metus buvote susijęs kaip to juridinio asmens dalyvis, kolegialaus organo ar komiteto narys, vadovas, darbuotojas arba prekių tiekėjas ar paslaugų teikėjas? |  |
| 2. Ar Jūs veiksnus? |  |
| 3. Ar Jums atimta arba apribota teisė eiti juridinio asmens valdymo / priežiūros organo nario ar kitas vadovaujamas pareigas? |  |
| 4. Ar esate pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui ar valdymo tvarkai ir turite neišnykusį ar nepanaikintą teistumą? |  |
| 5. Ar Jūs atitinkate nustatytus nepriklausomumo reikalavimus ir ar įsipareigojate nepertraukiamai jų laikytis visą kolegialaus organo nario atliekamų pareigų laikotarpį? |  |
| 6. Ar Jūs per pastaruosius 5 metus buvote atšauktas iš juridinio asmens vienasmenio ar kolegialaus organo dėl netinkamo pareigų atlikimo? |  |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_